es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl eu gl gl gl gl gl gl es gl gl gl gl gl sv en sv fr de de gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O Tribunal de Estrasburgo defende que Batasuna “complementaba” a ETA
Venres, sexta feira, 07 de outubro de 2022
Dálle a razón ao Estado Español e á súa Lei de Partidos, desestimando finalmente o recurso presentado por Batasuna en decembro de 2007.
Redacción - 20:00 30/06/2009
Tags: Batasuna Estrasburgo Euskadi ilegalización Tribunal de Dereitos Humanos
Na sentenza que avala a ilegalización de Batasuna o Tribunal de Dereitos Humanos, situado en Estrasburgo, defende que o obxectivo deste colectivo era "completar e apoiar políticamente a acción de organizacións terroristas para perturbar a orde constitucional e alterar gravemente a paz pública". Segundo informa Europa Press a sentenza di que a ilegalización se debeu a "unha necesidade social imperiosa" e fíxose coa intención de "manter a seguridade pública, a defensa da orde e a protección dos dereitos e as liberdades dos cidadáns".
Nesa liña a sentenza defende que rexeitar a condena da violencia pode considerarse como "un apoio tácito ao terrorismo, nun contexto de terrorismo que existe dende hai máis de 30 anos e que é condenado polo resto de partidos políticos". Nesta liña utilizáronse como principais argumentos feitos como a participación en marchas a prol de ETA e tamén lles atribúe cánticos como "viva ETA militar" ou "vós fascistas sodes os terroristas".
Louvanzas á Lei de Partidos
A sentenza tamén fala positivamente da Lei de Partidos, ao afirmar que "define dun xeito preciso a organización e o funcionamento dos partidos políticos e aqueles comportamentos que poderían provocar a súa disolución ou suspensión xudicial". Tamén afirma que "un partido político cuxos responsábeis incitan a recorrer á violencia ou propoñen un proxecto político que non respecta unha ou varias regras da democracia ou que busca a súa destrución e o descoñecemento dos dereitos e as liberdades que esta recoñece, non pode aproveitarse da protección da Convención Europea de Dereitos Humanos".
11.10 horas: O Tribunal de Dereitos Humanos de Estrasburgo fallou a favor do Estado Español na avaliación do recurso interposto por Batasuna en decembro de 2007, segundo informaron fontes xurídicas. O recurso presentado por Batasuna protestaba contra a decisión tomada polos Tribunais Supremo e Constitucional de ilegalizar a formación, usando a Lei de Partidos para impedirlle concorrer ás eleccións.
Estrasburgo admite o recurso de Batasuna contra a súa ilegalización
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto